***NAVODILA ZA SAMOSTOJNO UČENJE***

1. V učbeniku si preberi o vretenčarjih na straneh 97 – 99 in si oglej slike.
2. V zvezek napiši naslov VRETENČARJI in prepiši zapis ter reši naloge.

ZAPIS V ZVEZEK:

1. Vretenčarji so skupina živali, ki imajo notranje ogrodje iz hrustanca in kosti.
2. Dihajo s škrgami ali pljuči.
3. Za njih je značilno, da imajo krvni obtok sklenjen, kri potuje po žilah in poganja jo srce.
4. Naselili so vsa življenjska okolja.
5. Delimo jih v pet skupin:

RIBE DVOŽIVKE PLAZILCI PTIČI SESALCI

ODGOVORI NA VPRAŠANJA (vprašanj je nekoliko več,ne se ustrašit, niso težka vprašanja in bodo odgovori zelo kratki)

1. Zakaj tej skupini živali pravimo vretenčarji?
2. Kako imenujemo okončine rib?
3. S čim je prekrito njihovo telo?
4. V kateri dve skupini delimo ribe? Ali veš zakaj?
5. Katere okončine imajo dvoživke?
6. Katere živali spadajo v to skupino?
7. Ali veš zakaj jih imenujemo dvoživke?
8. Kako imenujemo skupek jajčec, ki jih izleže žaba?
9. Katere živali spadajo v skupino plazilcev?
10. Kako je z okončinami pri teh živalih?
11. Kam plazilci odlagajo svoja jajca?
12. Kako je z okončinami pri pticah?
13. Kaj pokriva njihovo telo?
14. Kam ptice odlagajo svoja jajca?
15. Kje se pri sesalcih razvijajo mladiči?
16. Kaj je prva hrana mladičem pri sesalcih?
17. S čim je pokrito njihovo telo?
18. Kako pa je z okončinami pri sesalcih?